**ΤΕΧΝΙΚΗ ΠΕΡΙΓΡΑΦΗ:**

**ΑΝΤΙΚΑΤΑΣΤΑΣΗ ΤΡΙΩΝ( 3) ΘΡΑΥΣΜΕΝΩΝ-ΠΡΟΒΛΗΜΑΤΙΚΩΝ ΥΑΛΟΠΙΝΑΚΩΝ ΚΑΘΩΣ & ΜΕΤΑΤΡΟΠΗ ΤΕΣΣΑΡΩΝ (4) ΣΤΑΘΕΡΩΝ ΥΑΛΟΠΙΝΑΚΩΝ ΣΕ ΠΡΟΒΑΛΛΟΜΕΝΟΥΣ, ΣΕ ΣΥΓΚΕΚΡΙΜΕΝΑ ΣΗΜΕΙΑ ΤΟΥ ΥΑΛΟΣΤΑΣΙΟΥ ΤΟΥ ΚΤΗΡΙΟΥ ΤΟΥ ΟΒΙ.**

**Α.** Αντικατάσταση 2 θραυσμένων + 1 προβληματικού (θολού) υαλοπίνακα (διαστάσεων ~ 1,60 Χ 1,60m).

Οι νέοι υαλοπίνακες οι οποίοι θα αντικαταστήσουν τους θραυσμένους θα πρέπει να είναι διπλοί, θερμομονωτικοί και ανακλαστικοί.

Ο εξωτερικός υαλοπίνακας θα είναι πάχους **6 mm SGG και τύπου COOL-LITE SKN 176 II** .

O εσωτερικός υαλοπίνακας θα είναι πάχους **8 mm SGG και τύπου STADIP 44.1**

Το διάκενο σε όλους τους υαλοπίνακες θα είναι 16mm και το συνολικό πάχος 30mm.

Τα πηχάκια συγκράτησης των δύο υαλοπινάκων θα είναι από συνθετικό υλικό για βελτίωση της θερμοδιακοπής.

**Β**. Μετατροπή τεσσάρων (4), σταθερού πλαισίου, υαλοπινάκων σε προβαλλόμενους.

Ο σκελετός του νέου, εξωτερικά προβαλλόμενου υαλοπίνακα, θα πρέπει να είναι της υφιστάμενης θερμοδιακοπτόμενης σειράς αλουμινίου **AWS 102 της εταιρείας SCHUCO** και να ενσωματωθεί πλήρως, χωρίς κανένα πρόβλημα, στην υπόλοιπη κατασκευή.

Θα είναι από ηλεκτροστατικά βαμμένο αλουμίνιο σε απόχρωση **RAL 9005**, με πλήρη εξασφάλιση υδατοστεγανότητας, ανεμοστεγανότητας, ηχομόνωσης και θερμομόνωσης.

* Οι διατομές αλουμινίου θα προέρχονται από πιστοποιημένη κατά ISO 9001 παραγωγική διαδικασία, με διάταξη των επιμέρους στοιχείων τους την χαρακτηριστική της "σειράς **AWS 102 της εταιρείας SCHUCO** " και με δυνατότητα υποδοχής και ενσωμάτωσης διπλού υαλοπίνακα, **όπως αυτός περιγράφεται αναλυτικά στην παράγραφο Α.**
* Ειδικότερα η θερμομόνωση θα επιτευχθεί με εφαρμογή προφίλ αλουμινίου **με θερμοδιακοπή** (η διατομή συντίθεται από δύο προφίλ που συνδέονται μεταξύ τους με σκληρό πολυμερές υλικό (πολυαμίδιο) μέσω ειδικής βιομηχανικής επεξεργασίας (συρραφής).
* Στο παράθυρο θα υπάρχουν δύο (2) κλείστρα για την ασφάλιση του.

**Εγγυήσεις**

Μετά το πέρας των εργασιών θα δοθεί στον ΟΒΙ **5ετής γραπτή εγγύηση** τόσο για τους υαλοπίνακες όσο και για τους μηχανισμούς των προβαλλόμενων παραθύρων.

**Κάθε υποψήφιος Ανάδοχος θα πρέπει, υποχρεωτικά, να επισκεφθεί το κτήριο του Οργανισμού ώστε να διαμορφώσει ξεκάθαρη άποψη για τις ιδιαιτερότητες καθώς και τον τρόπο εκτέλεσης του εν λόγω έργου.**